**Z Á P I S N I C A**

zapísaná v priebehu zasadnutia Obecného zastupiteľstva dňa 31. 5. 2018

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Záverečný účet obce za rok 2017, Stanovisko kontrolórky obce k Záverečnému účtu za rok 2017
5. Úprava rozpočtu obce 2018
6. Schválenie pracovného úväzku starostu obce
7. Majetkové priznania vedúcich zamestnancov obce za rok 2017
8. Športový deň
9. Rôzne

 10. Diskusia

 11. Schválenie uznesenia

 12. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice p. Randu Pavla a p. Rastislava Poliaka.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4 a 5:

Pracovníčka OcÚ p. Hulínová informovala, že prítomným boli predbežne pred rokovaním obecného zastupiteľstva odoslané dokumenty – *Správa nezávislého audítora z auditu účtovnej závierky za rok 2017, Záverečný účet obce za rok 2017 – návrh a Návrh na úpravu rozpočtu obce na rok 2018 č.1/2018.* Nakoľko mali prítomní možnosť podrobne sa oboznámiť s dokumentáciou vyzvala ich k položeniu prípadných otázok, k podaniu nezrovnalostí alebo pripomienok. Keďže v súlade so Záverečným účtom obce za rok 2017 je potrebná v súvislosti s tvorbou a použitím rezervného fondu úprava rozpočtu obce na rok 2018 bol predložený i návrh zahŕňajúci položky súvisiace s rezervným fondom, ale i ďalšie položky u ktorých bola potrebná úprava napr. preplatky energií, príjem i použitie dotácie pre DHZ a ďalšie. Poslancom následne prečítala svoje stanovisko k schváleniu záverečného účtu za rok 2017 i kontrolórka obce. Následne prítomní zobrali rozbor hospodárenia v rozpočtovom roku 2017 na vedomie a schválili Záverečný účet obce a celoročné hospodárenie bez výhrad. Z prebytku hospodárenia bude vytvorený rezervný fond vo výške 10 011,93 eur. Finančné prostriedky budú použité na kapitálové výdavky – rekonštrukcia športového areálu, rekonštrukcia kríža na Ulici do Roháča, rekonštrukcia prístupových schodov do materskej školy, vypracovanie projektovej dokumentácie na rekonštrukciu budovy starého obchodu, ostatné rekonštrukčné práce na majetku obce.

Úpravu rozpočtu obce č. 1 na rok 2018 v súlade s tvorbou i čerpaním rezervného fondu schválili poslanci tiež jednohlasne. Pod úpravu rozpočtu obce č. 1 na rok 2018 spadajú okrem položiek súvisiacich s rezervným fondom i ďalšie položky, u ktorých bola potrebná úprava.

K bodu 6:

Starostka obce informovala, že v tomto kalendárnom roku sa uskutočnia komunálne voľby. Voľby vyhlási predseda Národnej rady SR najneskôr 110 dní predo dňom ich konania. Vyzvala poslancov k vyjadreniam a následnému schváleniu pracovného úväzku pre starostu obce, ktorý bude v týchto voľbách zvolený. Poslanci jednohlasne schválili plný pracovný úväzok pre novozvoleného starostu obce Hričovské Podhradie.

K bodu 7:

Starostka obce informovala, že v riadnom termíne boli do podateľne obecného úradu doručené majetkové priznania za rok 2017 a to troch vedúcich pracovníkov obce Hričovské Podhradie – starostky obce, hlavnej kontrolórky obce a riaditeľky materskej školy. Zástupca starostky obce p. Dobroň majetkové priznania overil svojím podpisom a dokumenty boli založené do osobných spisov zamestnancov.

K bodu 8:

Starostka obce informovala o prebiehajúcich prípravách Športového dňa. Požiadala prítomných o pomoc pri organizovaní parkovania v blízkosti športového areálu, požiadala o vecné príspevky do tomboly na akciu, informovala o poskytnutí i použití finančného príspevku na akciu. Zároveň informovala, že obecný úrad podal žiadosť o získanie finančných prostriedkov k vybudovaniu detského ihriska na športovom areáli. Žiadosť bola úspešná v prvom kole a postúpila do užšieho výberu, takže je veľký predpoklad získania dotácie k vybudovaniu.

K bodu 9 - 10:

Hlavná kontrolórka obce prečítala prítomným pripravený Návrh plánu kontrolnej činnosti hlavného kontrolóra obce Hričovské Podhradie na 2. polrok 2018. Prítomní sa oboznámili s jeho obsahom.

Prítomní boli oboznámení o predloženej cenovej ponuke k realizácií rekonštrukcie svätého kríža na Ulici do Roháča. K rekonštrukcii už bola zadaná objednávka, ktorá bude zrealizovaná v priebehu mesiaca jún.

Starostka obce informovala, že novelou zákona č. 448/2008 bolo nutné zaktualizovať Komunitný plán sociálnych služieb obce Hričovské Podhradie 2018 -2022, čo bolo k dnešnému dňu splnené.

Ďalej boli prítomní informovaní o vypracovanej Dokumentácií bezpečnostných opatrení na osobných údajov pri ich spracovávaní prevádzkovateľom – obcou Hričovské Podhradie.

V súvislosti s plnením Zmluvy o zriadení vecných bremien so spoločnosťou Erste Group Immorent Slovakia starostka obce informovala, že k dnešnému dňu neboli ešte zapísané vecné bremená na prístup k športovému areálu na Správe katastra. Zápis je v riešení a podľa slov pracovníčky Správy katastra bude zápis vykonaní v krátkej dobe.

Starostka obce informovala, že je nevyhnuté v obci začať budovanie urnového hája na miestnom cintoríne, nakoľko sa stretáva s požiadavkami od občanov a momentálne je jedna požiadavka aktuálna a najmä nevyhnutná. Predniesla svoj návrh s vybudovaním, predložila jednoduchý nákres hája a jeho umiestnenia v cintoríne. Háj bude oddeľovať od hrobových miest chodník z dlažby. Poslanci nemali k návrhu žiadne námietky. Počas tejto témy sa spomenulo i to, že počas kosenia je jasné, že pokosená tráva padá i na pomníky. Nakoľko však obec aktuálne nemá pracovníka financovaného cez UPSVaR, nebudú náhrobné kamene od trávy ometané.

Starostka obce informovala, že projekt o domácich kompostárňach ktorý bol zadávaný cez Mikroregión Hričov bol úspešný. O ďalšom postupe budeme včas informovaní.

Ing. Dobroň informoval, že ZOTŠ plánuje usporiadať v tomto roku súťaž v streľbe zo vzduchovky. O termíne bude čo najskôr informovať.

K bodu 11:

Pracovníčka M. Hulínová i starostka obce priebežne čítali uznesenia k jednotlivým bodom zasadnutia, ktoré prítomní schválili jednohlasne.

K bodu 12:

Starostka obce poďakovala prítomným za účasť.

Zapísala Miroslava Hulínová

31.5.2018

 Jarmila Dobroňová

 starosta obce

Overovatelia zápisnice: Pavol Randa ............................

 Rastislav Poliak ............................